kardosdrur/scandi-wiki huggingface dataset:
Hospitalsapoteket Horsens

Hospitalsapoteket Horsens eksisterer ikke mere, men er nu en del af Hospitalsapoteket Region Midtjylland.

Tidligere (før 2014) var det et af de fire sygehusapoteker i Region Midtjylland.

Sygehusapoteket var en sygehusafdeling beliggende på Regionshospitalet Horsens, Brædstrup og Odder. Hospitalsapoteket Horsens blev ledt af en sygehusapoteker. Sygehusapoteket beskæftigede ca. 17 medarbejdere, heriblandt 9 farmakonomer, 5 farmaceuter og 2 servicemedarbejdere.

Eksterne kilder og henvisninger
 Hospitalapoteket Horsens hjemmeside

Sygehusapoteker i Danmark
Hospitaler i Region Midtjylland 
Bygninger, konstruktioner og anlæg i Horsens
Hospitalsapoteket Viborg

Hospitalsapoteket Viborg eksisterer ikke mere, men er nu en del af Hospitalsapoteket Region Midtjylland.  

Tidligere (før 2014) var det et af de fire sygehusapoteker i Region Midtjylland.

Sygehusapoteket var en sygehusafdeling beliggende på Regionshospitalet Viborg. Hospitalsapoteket Viborg blev ledt af sygehusapoteker Peter Mielche og en ledende farmakonom. Sygehusapoteket beskæftigede ca. 31 medarbejdere, hvoraf 19 var farmakonomer og 6 var farmaceuter. Resten af personalet var defektricer, apoteksportører og hospitalsapoteksmedhjælpere.

Eksterne kilder og henvisninger
 

Sygehusapoteker i Danmark
Hospitaler i Region Midtjylland 
Bygninger, konstruktioner og anlæg i Viborg
Roald Poulsen

Roald Poulsen (født 28. november 1950) er en dansk fodboldtræner, der har trænet bl.a. OB, B 1913 og senest fusionsklubben FC Fyn. Siden 1. januar 2009 har han været teknisk direktør på Cape United Soccer School of Excellence i Cape Town.

Roald Poulsen har været meget engageret i afrikansk fodbold og har været landstræner for Zambia 1994-1996 og igen som vikar i 2002.

Trænerkarriere 

 1977-1982: OKS
 1983-1987: B 1913
 1988-1992: OB
 1993-1994: Viborg FF
 1994-1996: Landstræner for Zambia
 1996-1998: OB
 1998-1999: Al Rayyan Sports Club (Qatar)
 1999-2004: Teknisk direktør for FC Københavns fodboldskole i Sydafrika
 2002: Vikarierende landstræner Zambia
 2004-2005: Santos Football Club (Sydafrika)
 2005-2006: Dalum IF
 2006: B 1913
 2006-2007: FC Fyn
 2009- : Teknisk direktør for Cape United Soccer School of Excellence i Cape Town

Fodboldtrænere fra Danmark
Fodboldtrænere fra Odense Boldklub
Fodboldtrænere fra Viborg FF
20 mm Madsen maskinkanon

20 mm maskinkanon M/38 blev produceret af Dansk Industri Syndikat (DISA), i Herlev og blev anvendt af det danske forsvar i forskellige former for affutering. De forskellige affutager var ligeledes udviklet af Dansk Industri Syndikat og omfattede:
 Feltaffutage
 Luftværnsaffutage
 Sidevognsaffutage på Nimbus Motorcykel
 Marineaffutage.

Maskinkanonen var en opgraderet udgave af Madsen maskingeværet, den var særdeles velskydende og blev eksporteret til flere lande, men dens enestående konstruktion gjorde den kostbar at fremstille.

20 mm maskinkanon i sidevognsaffutage var nok det våbensystem, som gjorde den mest bemærkelsesværdige indsats ved det tyske angreb på Danmark den 9. april 1940. Under kampene i Sønderjylland nedkæmpede de danske styrker med dette våbensystem 11 tyske panservogne og to Panzer I-kampvogne, inden man overgav sig..
 Lundtoftbjerg – to panservogne.
 Hokkerup – tre panservogne.
 Abild – to panservogne.
 Sølsted – en panservogn.
 Bredevad – tre SdKfz 222 (4,5 tons 4-hjulstrukken panservogn).
 Aabenraa – en Panzer I (4 tons let kampvogn)
 Haderslev – en Panzer I.

Til maskinkanonen fandtes såvel brisantgranater som panserbrydende granater.

Noter

Kilder 
 Hærens prøverapporter,1938, Det Kongelige Garnisonsbibliotek.
 Beretninger om kampene i Sønderjylland 9. april 1940.

Skydevåben
Våben fra Danmark
Hospitalsapoteket Aarhus

Hospitalsapoteket Aarhus (tidligere Sygehusapoteket Århus Amt) eksisterer ikke mere, men er nu en del af Hospitalsapoteket Region Midtjylland. 

Tidligere (før 2014) var det et af de fire sygehusapoteker i Region Midtjylland.

Sygehusapoteket var en sygehusafdeling beliggende på Aarhus Universitetshospital, Århus Sygehus. Hospitalsapoteket Aarhus blev ledt af sygehusapoteker Henny Jørgensen og en ledende farmakonom. Sygehusapoteket var delt op i 6 afdelinger, der hver blev styret af en afdelingsfarmakonom eller afdelingsfarmaceut.

Hospitalsapoteket beskæftigede tilsammen ca. 200 medarbejdere:
 105 farmakonomer
 20 farmaceuter
 24 defektricer
 15 apoteksmedhjælpere
 12 laboranter
 15 apoteksportører
 9 hospitalsapoteksmedhjælpere

Eksterne kilder, links og henvisninger 

Aarhus
Hospitaler i Region Midtjylland
Sygehusapoteker i Danmark
Pamela Ann Melroy

Pamela Ann Melroy (født 17. september 1961) er NASA astronaut, har har fløjet én rumfærgemission som kaptajn og to som pilot.

Eksterne henvisninger 
 Biografi af Pamela Melroy NASA 

Astronauter fra USA
Sygehusapoteket Region Nordjylland

Sygehusapoteket Region Nordjylland er det eneste sygehusapotek i Region Nordjylland og er offentligt ejet af regionen.

Sygehusapoteket er en selvstændig institution under Region Nordjylland og er beliggende på Porsvej 1 i Aalborg C.

Sygehusapoteket ledes overordnet af sygehusapoteker Gitte Søndergaard Nielsen.

Sygehusapoteket er delt op i følgende seks afdelinger, der hver styres af en afdelingsfarmakonom eller afdelingsfarmaceut:
 Ledelse
 Administration
 Afdeling for Klinisk Farmaci – distribution, medicinservice og afdelingsfarmaci
 Produktionsafdelingen – serie-, service- og cytostatikaproduktion ogTeknisk Afdeling
 Kvalitetsafdelingen – kvalitetskontrol QC og kvalitetssikring QA

Sygehusapoteket Region Nordjylland beskæftiger tilsammen omkring 170 medarbejdere, deriblandt 93 farmakonomer og 30 farmaceuter samt defektricer, apoteksmedhjælpere, laboranter, procesteknologer, apoteksportører og hospitalsmedhjælpere.

Eksterne kilder og henvisninger
 Sygehusapoteket Region Nordjyllands hjemmeside

Sygehuse i Region Nordjylland
Sygehusapoteker i Danmark
Virksomheder i Aalborg
Hamish Glencross

Hamish Glencross (født den 13. februar 1978 i Dundee, Skotland) er en af guitaristerne i det brititske doom metal band My Dying Bride. Sammen med kollegaguitaristen Andrew Craighan grundlage han pladeselskabet Blackdoom Records. Hamish Glencross kom med i My Dying Bride i 1999, som afløser af Calvin Robertshaw. Før han sluttede sig til bandet spillede han i det britiske progressive metal band Seer's Tear og doom metal bandet Solstice.

Eksterne henvisninger 
 Hamish Glencross minibiografi

Fodnoter 

Heavy metal-musikere fra Storbritannien
My Dying Bride
Guitarister fra Storbritannien
Personer fra Dundee
Podlasie

Podlasie (Podlasze, Hviderussisk: Падляшша Padljašša, Litauisk: Palenkė, Latin: Podlachia) er et historisk landskab beliggende i Polen og Hviderusland. De vigtigste byer i den polsk Podlasies del er Białystok, Siedlce, Biała Podlaska, Łuków, Bielsk Podlaski, Międzyrzec Podlaski, Radzyń Podlaski, Sokołów Podlaski, Hajnówka, Siemiatycze, Łapy, Monki, Czarna Białostocka; i Hviderusland: Brest (Hviderusland) () og Kobryn ().

Se også 
 Podlasie voivodskab
 Lublin voivodskabet
 Białowieska skoven

Hviderusland
Polens geografi
Karen Gardelli

Karen Gardelli (1. juni 1964 - 7. oktober 2022) var en dansk manuskriptforfatter og tidligere skuespiller. Uddannet fra Den Danske Scenekunstskole i Odense var hun bedst kendt for sin rolle som Freja i TV 2's julekalender Alletiders Jul fra 1994.

Den pludselig succes og opmærksomhed, der fulgte efter hendes medvirken i Alletiders Jul ledte Gardelli ud i en depression, hvor hun måtte indlægges på en psykiatrisk afdeling. Efter udskrivelse trak hun sig fra skuespil og blev manuskriptforfatter. Gardelli døde den 7. oktober 2022.

Eksterne henvisninger 

 

Skuespillere fra Danmark
Manuskriptforfattere fra Danmark
Dansksprogede forfattere fra Danmark
Askerød (flertydig)

Askerød har flere betydninger:

 Askerød – en bebyggelse i Greve Strand, Greve Kommune
 Askeröd – en landsby i Skåne

Se også
 Askeryds kyrkby – en by i Aneby kommun i Jönköpings län i Småland.
Polens flag

Polens flag består af to lige store horisontale felter, et hvidt øverst og et rødt nederst. Farverne rødt og hvid går tilbage til 1831 og er sammen med Polens nationalvåben (Den hvide ørn) og nationalsangen konstitutionelle symboler for landet. Det nuværende flag blev taget i brug ved Polens selvstændighed 1918, og den 2. maj er flagets dag.

Polens flag er identisk med flagene for delstaterne Tirol og Oberösterreich i Østrig samt Thüringen i Tyskland, samt flere byers flag.

Monacos og Indonesiens flag har de samme to felter, men med rød øverst.

Andre polske flag

Se også 
 Polens nationalsang
 Polens nationalvåben

Eksterne henvisninger 

Flag fra Europa
Flag
Nationale flag
Axel Tønnesen Viffert

Axel Tønnesen Viffert til Axelvold i Skåne (død 3. juni 1580) var en dansk rigsråd.

Han var søn af Tønne Tønnesen Viffert til Brolykke og Christence Jensdatter Ulfstand. 

Han nævnes første gang 1551. Han var i 1558-59 hofsinde og kongens kammertjener og deltog som sådan som udsending til England. 

I 1559 forlod han hoffet og fik Ønnestad og Strø Len i pant, og 25. februar 1560 holdt han i Nyborg bryllup med Anne Andersdatter Lindenov, der førte den skånske hovedgård Alnerup med i ægteskabet. Samme år fik han sit første større len, Landskrone Len, hvorimod Ønnestad og Strø indløstes fra ham i 1563. Året efter fik han Svaløf Len i pant, som han beholdt uafløst til sin død. 

Under Den Nordiske Syvårskrig gjorde han tjeneste dels som proviantmester, dels som ritmester. I september 1565 skulle han sammen med Steen Clausen Bille anføre de skånske bønder på et tog ind i Sverige; men toget mislykkedes fuldstændig. I 1567 sendtes han til Ditmarsken for at hverve tropper, og i 1569 sendtes han til Norge for at undersøge forholdene i Akershus Len. 

Han var i 1565 forflyttet som lensmand fra Landskrone til Riberhus, og her fra kom han 1571 til Nyborg, som han beholdt til 1579. Derefter var han et år lensmand på Ålborghus, indtil han kort før sin død fik Malmøhus. 

Omkring 1574 fik han sæde i rigsrådet, og som sådan var han i 1578 i Norge for at sidde i retterting. Foruden Alnerup ejede han delvist Ørup, som var arv efter moderen, Skotterup i Halland, som han imidlertid 1579 byttede mod den skånske hovedgård Møllerup, og endelig Axelvold, som han selv havde oprettet som hovedgård. Han ejede i Jylland en part i hovedgården Nebbe, som han i 1576 byttede mod krongods i Hellum Herred, af hvilket han oprettede en hovedgård Viffertsholm. Til denne gav kongen ham i 1578 fri birkeret og andre privilegier. 

Han døde 3. juni 1580 på Malmøhus, og hans død blev antaget at være forårsaget af forhekselse og en hekseforfølgelse sat ind, hvis nærmere forløb dog ikke kendes. 

Sin første hustru havde han mistet 23. december 1564. Derefter giftede han sig med Anne Iversdatter Krabbe, der 1595 giftede sig med Erik Kaas til Voergård, og igen blev enke i 1598 og døde 14. november 1625.

Rigsråder fra Danmark
Godsejere fra Skåne
Danskere i 1500-tallet
Godsejere fra Danmark
Lensmænd fra Danmark
Kavaleriofficerer fra Danmark
Personer i Dansk Biografisk Leksikon
STS-118

STS-118 (Space Transportation System-118) var Endeavour 20. rumfærge-mission.
Opsendt 8. august 2007 og vendte tilbage den 21. august 2007.

Rumfærgen lagde til ved Den Internationale Rumstation, fire rumvandringer blev udført i løbet af missionen der varede i næsten 13 dage.

Hovedformålet med missionen var at transportere og installere segmentet S5 på styrbord side af rumstationen. Segmentet blev monteret yderst på segmentet S3/S4 som blev sendt op og installeret under mission STS-117. STS-118 var den første mission med Endeavour siden STS-113 i november 2002.

En af astronautene om bord var læreren Barbara Morgan, som deltog som en del af programmet Lærer i verdensrummet. Morgan var reserve for Christa McAuliffe som omkom da Challenger eksploderede i 1986.

Astronautene havde på missionen et nyt system, Station to Shuttle Power Transfer System (SSPTS), der gør det muligt at overføre op til 8 Kilowatt elektrisk kraft fra rumstationen til rumfærgen. Systemet blev monteret på mission STS-116, gør det muligt at udvide fremtidige missioner til den Den Internationale Rumstation med to til tre dage.

Med på turen til Den Internationale Rumstation var otte frø af arten "Almindelig Gåsemad" (Arabidopsis Thaliana). Frøene skal dyrkes til planter om bord på rumstationen, for at klarlægge hvilke gener som bliver mobiliseret i vægtløshed. Eksperimentet har navnet MULTIGEN-1, projektet er fra Plantebiocenteret ved NTNU i Norge.

Besætning 
   Scott Kelly (kaptajn)
   Charles Hobaugh (pilot)
   Tracy Caldwell (missionsspecialist)
   Richard Mastracchio (missionsspecialist)
   Dafydd Williams (missionsspecialist) CSA
   Barbara Morgan (missionsspecialist)
   Benjamin Alvin Drew (missionsspecialist)

Missionen 

Hovedartikler:

Eksterne henvisninger 

 STS-118 NASA 

Rumfærgeprogrammet
Den Internationale Rumstation
Axelvold

Axelvold () er en herregård i Svalövs socken i Svalövs kommun i Skåne.

Hovedbygningen blev bygget i 1848 og er tegnet af Carl Georg Brunius. De to længer, der er fra 1790'erne, er ombygget for at passe til hovedbygningens stil.

Herregården blev anlagt i 1560'erne af rigsråd Axel Tønnesen Viffert, som opkaldte gården efter sig selv. 
Gården var derefter i familierne Ulfstands og Urnes eje. Isaac von Linde købte godset i 1699, og den forblev i hans families eje til 1961, hvor medlemmer af familien Wachtmeister arvede ejendommen. Gradvist erhvervedes flere omkringliggende fæstegårde som de tidligere klostergårde. Möllarp i Kågeröd, var længe underlagt Axelvold som ladegård.

Eksterne henvisninger 
 Sylve Åkesson: Om Axelvold  

Bygninger, konstruktioner og anlæg i Svalövs kommun
Herregårde i Skåne
Bill Buchanan

Bill Buchanan er en fiktiv person fra tv-serien 24 Timer spillet af James Morrison.

Bill kommer med i 4 sæson og er med frem til 6. og medvirker også i 7. sæson.

Bill har både overtaget Divisionen efter Ryan Chappelle efter 3 sæson og været leder af CTU-afdelingen i Los Angeles.

Buchanan, Bill
Peter MacNicol

Peter MacNicol (født 10. april 1954 i Dallas, Texas) er en Emmy-vindende amerikansk skuespiller.

Biografi 
MacNicol voksede op i en familie i Texas som den yngste af fem børn. Hans uddannelse tog han ved Dallas Universitet og derefter Minnesota Universitet. Mens han var i Minnesota, optrådte han to sæsoner ved Guthrie Theater. En talentspejder fra New York opdagede ham og foreslog ham at flytte til Manhattan. Kort derefter var han med i casting til Crimes of the Heart. Stykket kom senere på Broadway, og MacNicol vandt prisen Theatre World Award. Det var også under dette stykke en anden agent tilbød ham at komme til prøve til filmen Sophies valg.

MacNicol er nok mest kendt som den excentriske og stammende advokat John Cage i tv-serien Ally, men kendes også fra den populære serie 24 timer, hvor han spiller Tom Lennox.

Privat bor han i Los Angeles med sin kone siden 1986, Martha Sue Cumming, som bestyrer Corie Williams Scholarship-fonden.

Filmografi 
 Dragonslayer (1981)
 Sophies valg (1982)
 Ghostbusters II (1989)
 By Dawn's Early Light (1990)
 HouseSitter (1992)
 The Powers That Be (1992)
 Addams Family Values (1993)
 Radioland Murders (1994)
 Chicago Hope (1994–1995)
 Dracula: Dead and Loving It (1995)
 Ally (1997–2002)
 Bean (1997)
 Baby Geniuses (1999)
 Recess: School's Out (2001): Fenwick
 Crazy Love (2003)
 Harvey Birdman Attorney at Law (2003–2007): X the Eliminator
 Breakin' All the Rules (2004)
 Danny Phantom (2004-present): Sidney Poindexter (special guest)
 The Batman (2004–present): Dr.Langstrom/Man-Bat
 Justice League Unlimited (2005): Chronos
 Numb3rs (2005–kører stadig)
 24 timer, sæson 7 (2007)
 The Spectacular Spider-Man : Dr. Octopus

Eksterne henvisninger 
 

Skuespillere fra Texas
Personer fra Dallas
Vicente Rodríguez

Vicente Rodríguez Guillén (født 16. juli 1981 i Valencia CF) bedre kendt som Vicente er en spansk tidligere fodboldspiller, der spiller i Valencia CF. Han var på klubplan primært tilknyttet Valencia CF. Hans favoritposition er venstre midtbane. Med Valencia vandt han det spanske mesterskab i både 2002 og 2004, samt UEFA Cuppen i 2004.

Vicente spillede desuden 38 kampe og scorede tre mål for Spaniens landshold, som han debuterede for i marts 2001 i et opgør mod Frankrig. Han deltog ved EM i 2004.

Eksterne henvisninger 

Fodboldspillere fra Spanien
Fodboldspillere fra Levante UD
Fodboldspillere fra Valencia CF
Deltagere ved det europæiske mesterskab i fodbold 2004
GS1

GS1 og GS1Denmark er en verdensomspændende standardiseringsorganisation, som arbejder for sine danske og udenlandske medlemsvirksomheder. GS1 udbreder standarder og services, som forsøger at understøtte aktører i at skabe en effektiv forsyningskæde, f.eks. med:

 Stregkoder.
 Udveksling af stamdata, ordrer og fakturaer.
 Spore produkter og forsendelser.

Hele GS1 er en neutral, not-for-profit medlemsorganisation og NGO. I Danmark er ca. 11.000 virksomheder medlem, og på verdensplan drejer det sig om ca. 2 millioner virksomheder spredt over 115 forskellige lande.

GS1 fokuserer på aktører i forsyningskæden, bl.a. producenter, leverandører, distributører, logistikudbydere, toldorganisationer, softwarehuse og myndigheder.

Historisk 
GS1 skiftede fra navnet EAN International-Uniform Code Council (EAN-UCC) i 2005 til "GS1" og heraf "GS1Denmark". EAN-UCC blev til i 2002 da den amerikanske organisation Uniform Code Council blev medlem af EAN International.

EAN International skiftede fra European Article Number Association, da EAN fik medlemmer udenfor Europa og foreningen ændrede derfor navn.

European Article Number Association (forkortelse EAN) var en forening, som blev stiftet i 1977 af handels- og industribedrifter i 12 europæiske lande.

Industrier

Retail og Markedspladser 
Retail eller detailhandel var den første industri, som GS1 begyndte at udvikle sig indenfor, og opretholdelsen af gennemsigtighed igennem standarder i retail-branchen har været standardiseringsorganisationens centrale fokus lige siden.

GS1's grundlæggende fokusområder indenfor retail indebærer bæredygtighed, data kvalitet og sporbarhed af produkter i forsyningskæden fra deres oprindelse til levering imellem producenter, udbydere og forbrugere.

Som forbrugeren fortsætter med at skifte præferencer fra fysiske butikker til online handel, har GS1 forsøgt at udvikle standarder til forbrugerens fordel, som kan identificere produkter på tværs af globale online markedspladser.

Store e-commerce virksomheder som Amazon, eBay og Google Shopping kræver, at brugere og handelsudbydere anvender GS1 GTIN's til salg på deres hjemmeside.

Sundhedssektor 
GS1Healthcare arbejder i hele verden for visionen øget patientsikkerhed. Dette forsøges eksekveret ved samarbejde mellem adskillige parter i sundhedssektoren om at implementere standarder, for større sporbarhed og sikkerhed i forsyningskæden fra producent til patient.

Sundhedssektoren er i dag en global sektor, hvor både forsyningskæder og lovgivning har konsekvenser ud over landegrænser.

Andre industrier

GS1 opererer i andre industrier såsom transport & logistik, food-service og tekniske industrier.

Kilder/referencer

Eksterne henvisninger 

 GS1 Denmark 
 https://www.gs1.org/

Standardiseringsorganer
Identifikatorer
Ueckermünde

Ueckermünde er en by og kommune i det nordøstlige Tyskland med 10.399 indbyggere (2006), beliggende nær floden Ueckers udmunding i Stettin-noret. Kommunen hører til Landkreis Vorpommern-Greifswald og ligger i delstaten Mecklenburg-Vorpommern.

Historie 
 10. september 1759 – Søslaget på Stettin-noret (ved Nowe Warpno og Ueckermünde) mellem Preussen og Sverige.

Transport 
 Havn
 Veje til Eggesin, Anklam, Altwarp og andre.
 Jernbane

Natur (by og omegn)

Natur (by) 
 1) Wkrzanska Skoven (tysk: Ueckermünder Heide, polsk: Puszcza Wkrzańska)
 2) Stettin-noret (tysk: Stettiner Haff, polsk: Zalew Szczeciński)

Turisme

Seværdigheder (by) 
 Kirke (18. århundrede) i Centrum
 Slot (16. århundrede) i Centrum
 Museum

Venskabsbyer 
 Pattensen (Tyskland)
 Nowe Warpno (Polen)

Byer ved Ueckermünde 
 Eggesin (Tyskland)
 Torgelow (Tyskland)
 Pasewalk (Tyskland)
 Anklam (Tyskland)
 Nowe Warpno (Polen)
 Police, Polen
 Stettin (Polen)

Landsbyer ved Ueckermünde 
 Altwarp
 Luckow
 Vogelsang

Se også 
 Stettin Byområdet

Eksterne henvisninger 

 Ueckermünde (tysk, engelsk, svensk og polsk)

Byer i Mecklenburg-Vorpommern
Kommuner i Mecklenburg-Vorpommern
Byer i Kreis Vorpommern-Greifswald
Penkun

Penkun er en by og kommune i det nordøstlige Tyskland med 2.065 indbyggere (2006), beliggende i Amt Löcknitz-Penkun under Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Transport 
 Motorvejene A11 i Tyskland og A6 i Polen (Berlin – Stettin)
 Veje til Gartz (Oder), Linken, Löcknitz, Prenzlau og andre.

Turisme

Seværdigheder (by) 
 Kirke (19. århundrede) i Centrum
 Slot (12. århundrede) i Centrum
 Kirke (13. århundrede) i Penkun – Storkow
 Vindmølle i Penkun – Storkow
 Museer
 Cykelstier, blandt andre Oder-Neiße-Radweg

Venskabsbyer 
 Fors (Frankrig)
 Widuchowa Kommune (Polen)

Byer ved Penkun 
 Brüssow (Tyskland)
 Prenzlau (Tyskland)
 Gartz (Oder) (Tyskland)
 Pasewalk (Tyskland)
 Vierraden (Tyskland)
 Schwedt (Tyskland)
 Gryfino (Polen)
 Stettin (Polen)
 Police, Polen

Landsbyer ved Penkun 
 Sommersdorf
 Krackow
 Casekow
 Rosow

Se også 
 Stettin Byområdet

Eksterne henvisninger 

 Penkun 

Byer i Mecklenburg-Vorpommern
Kommuner i Mecklenburg-Vorpommern
Byer i Kreis Vorpommern-Greifswald
Syngeskål

En syngeskål er en slags klokke som i stedet for at hænge, hviler på en oveflade eller i hånden.

Den bruges ved man anslår den med staven og derefter fører staven rundt om kanten hvorved skålen kommer i svingninger og frembringer en lang ensartet tone med overtoner.

I dag bruges de verden over til meditation, afslapning, healing og religiøse sammenhænge.

Fremstilling 

Syngeskåle blev før i tiden lavet i Tibet, Nepal, Indien, Bhutan, Kina, Japan og Korea. I dag laves de primært i Nepal, Indien Japan og Korea. Den mest kendte type kommer fra områder i Himalaya og kaldes Tibetanske syngeskåle.

Syngeskåle støbes af bronze.

Kilder

Eksterne henvisninger 
 Singing bowls in Nepal

Audio-Samples 
 
 

Musik
Klokker
Buddhisme
Spiritualitet
Eggesin

Eggesin er en by og kommune i det nordøstlige Tyskland med 5.483 indbyggere (2006), beliggende ved floden Randows udmunding i Uecker under Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Transport 
 Veje til Ueckermünde, Torgelow, Ahlbeck
 jernbane

Natur (by og omegn)

Natur (by) 
 1) Wkrzanska Skoven (polsk: Puszcza Wkrzańska, tysk: Ueckermünder Heide)
 2) floden Randow
 3) Naturpark Am Stettiner Haff

Turisme

Seværdigheder (by) 
 Kirke i Centrum
 Museum

Venskabsbyer 
 Ennigerloh (Tyskland)
 Złotów (Polen)

Byer ved Eggesin 
 Ueckermünde (Tyskland)
 Torgelow (Tyskland)
 Pasewalk (Tyskland)
 Police, Polen
 Nowe Warpno (Polen)
 Szczecin (Polen)

Landsbyer ved Eggesin 
 Ahlbeck
 Luckow
 Vogelsang
 Rieth
 Hintersee
 Glashütte

Se også 
 Stettin Byområdet

Eksterne henvisninger 

 Eggesin 

Byer i Mecklenburg-Vorpommern
Amt Am Stettiner Haff
Kommuner i Mecklenburg-Vorpommern
Byer i Kreis Vorpommern-Greifswald